van henr colen gehete
vanden laerbeke i
Item het sijn comen in rechte voe meye en scepen van loven inde banc
aldair henric colen geheten vanden laerbeke van rumen wonende te halen
in deen zijde en wouter outjans wonen te halen die na den rechte
der stad van loven beleyt es tot den goeden have en erve goerts
van wyemeringen soen wilen wouters wonende zelke in dander zijde
van zeken goeden have en erve te halen gelegen die bleven sijn nae
de doet agneesen gielijs die wittich wijf was des voirs goerts
die de voirs wouter in eender cedulen dede lesen versuekende datme
hem dair af houden soude in sinen beleyde c Tot welken goeden
de voirs henric een aensprake dede met sinen geleverde voirspreke
seggende dat hem dat beleyt aen de voirs goede gheen onstade doen
en soude bijden redenen hier na verclairt want het wair wae dat
de voirs goert en agneese waen man en wijf mer zij waen int
gheestelic hof te ludick en metten gheestelike rechte aldair gesceide
van taeflen en van bedden en dat dien navolgen de voirs goert
comen wae voir scepen van halen en hadde aldair der voirs agneese
linen wive geconsenteert en gewillecoert met hoen goeden hoen
vrijen wille te doen en dat dese poente wair waeren dat boet
de voirs henric te thoenen ende metten mynsten tc Seyde
voirt dat de voirs agneese aflivich worden wae en dat zij
hem en gaetken hoe bastart dochter die hij van hoir hadde
alle hoe goede voirs gelaten hadde met ene testamente des hij hem
gedroegh tot den selven testamente hoepte en seyde na thoenisse
dat hij hier af boet dat hem inde name van hem en als momboir
sijns kijnts de voirs goede volgen souden of dat hij met sinen
testamente voirt vaen souden ter plaetsen dair dat behoirt op
dwelc de voirs wouter outjans hem verantwerde en dede seggen
hopende dat hem de voirs aensprake aen de voirs goede gheen
onstade doen en souden al wairt also dat de voirs henric thoende
alle tghene des hij hem vermeten hadde des hij hoepte dat hij
niet en soude Gemerct dat dat soe hij meynde van gheenre werde
en wae om dat de voirs agneese ene wittigen man hadde
die bij den voirs testamente niet geweest en hadde en al
mochten sij gescheiden sijn dat en duerde maer huer leefdaghe